Държавен вестник, бр. 79, 2024 г., стр. 35

БРОЙ  79	
Д Ъ Р Ж А В Е Н  В Е С Т Н И К 	
СТР.  35   
(9) Длъжностно лице от администрацията 
на центъра проверява документа по ал. 1, 
т. 1 в 14-дневен срок след подаването му, 
като след изтичане на срока заявителят или 
упълномощеното от него лице може да получи 
оригинала на документа, ако е приложен към 
административната преписка.
(10) В случаите на подаване на документите 
по електронен път към заявлението се прилагат 
сканирани копия на изискваните документи.
(11) При наличие на липсващи документи 
по чл. 8, ал. 9 или 10 от НДИППВОЗПОЧВУ 
при заявления, подадени по електронен път, 
заявителят се уведомява от длъжностно лице 
от Центъра за административно обслужване 
с електронно генерирано съобщение.
(12) Всички постъпили заявления се разпре­
делят от директора на дирекция „Академично 
признаване и регулирани професии“ на длъж­
ностни лица от дирекцията, които приемат 
срещу подпис заявленията и приложените 
към тях документи.
(13) При наличие на липсващи документи 
по чл. 8, ал. 9 или 10 от НДИППВОЗПОЧВУ 
при заявления, подадени на място в Центъра 
за административно обслужване, заявителят се 
уведомява с писмо на изпълнителния директор.
(14) Ако липсващите документи не бъдат 
предоставени в посочения срок, администра­
тивната преписка се прекратява.
Чл. 36. (1) Признаването на придобита в 
чужбина степен, съответстваща на образовател­
ната и научна степен „доктор“ и на научната 
степен „доктор на науките“, включва:
1. проверка на статута на висшето училище 
или научната организация, издала документите 
по чл. 35, ал. 1;
2. проверка на автентичността на докумен­
тите по чл. 35, ал. 1;
3. проверка на данните от документите по 
чл. 35, ал. 1 и установяване на съответствието 
на придобитата в чужбина степен с образова­
телна и научна степен „доктор“ и/или научна 
степен „доктор на науките“;
4. вземане на решение за признаване на 
образователната и научна степен „доктор“ или 
на научната степен „доктор на науките“, за 
отказ тя да бъде призната или за прекратяване 
на процедурата.
(2) Признаване на придобита в чужбина 
степен, съответстваща на образователната и 
научна степен „доктор“ и на научната степен 
„доктор на науките“, се отказва, когато е:
1. представен за признаване документ, 
който не е диплома или друг аналогичен 
документ за научна степен или не е издаден 
от образователна или научна институция, 
призната от компетентен държавен орган за 
част от системата на висшето образование и 
научноизследователската дейност в съответ­
ната държава;
2. представен за признаване документ, 
който е издаден от образователна или научна 
институция, призната от компетентен държа­
вен орган за част от системата на висшето 
образование и научноизследователската дей­
ност в съответната държава, но е присъден 
без защита на дисертационен труд, в случай 
че присъждането на научната степен изисква 
такъв, или не съответства на образователната 
и научна степен „доктор“ и/или на научната 
степен „доктор на науките“;
3. представена диплома, издадена от чуждес­
транно висше училище или научна организа­
ция, призната от компетентен държавен орган 
на съответната държава по местонахождение 
за част от системата є на висше образование и 
научноизследователската дейност, но обучение­
то е проведено или дисертацията е защитена 
в структури на територията на друга държа­
ва, които не са открити и не функционират 
в съответствие с нейното законодателство в 
областта на висшето образование и научно­
изследователската дейност;
4. представен документ, удостоверяващ 
научна степен, придобита в чужбина, за който 
след извършване на проверка се установи, че 
не е издаден от съответното висше училище 
или научна организация.
(3) Отказът за признаване може да се об­
жалва при условията и по реда на Администра­
тивнопроцесуалния кодекс.
(4) След окомплектоването на заявлението 
с изискуемите документи експерт от дирекция 
„Академично признаване и регулирани про­
фесии“ извършва проверките за академичен 
статут, предвидени в ал. 1, т. 1.
(5) В случай че събраната информация и 
проверките за академичен статут установят 
наличието на някое от основанията за отказ 
по ал. 2, т. 1, 2 или 3, експерт от дирекцията 
подготвя мотивирано писмено предложение 
и становище за отказ до изпълнителния ди­
ректор на центъра.
(6) Експерт от дирекцията извършва провер­
ките за автентичност, предвидени в ал. 1, т. 2.
(7) В случай че събраната информация и 
проверките за автентичност установят нали­
чието на някое от основанията за отказ по 
ал. 2, т. 4, експертът от дирекцията подготвя 
мотивирано писмено предложение и стано­
вище за отказ до изпълнителния директор 
на центъра.
(8) При необходимост от допълнителна 
информация от значение за признаването 
експерт от дирекцията води кореспонденция 
и изготвя писмо за допълнителна информация 
и/или документи от лицето, направило искане 
за признаване на научната степен.
(9) При необходимост от допълнителна 
информация от значение за признаването 
експерт от дирекцията изготвя искане за до­
пълнителна информация от висшето училище